Odlar Yurdu Universiteti

"Odlar Yurdu" Universiteti və ya qısaca "OYU" — Azərbaycanda fəaliyyət göstərən özəl ali təhsil müəssisəsi. Tarixi Universitetin əsası 10 noyabr 1995-ci ildə qoyulmuşdur. Odlar Yurdu Universiteti Azərbaycan Respublikası Nazirlər Kabinetinin 8 iyul 1996-cı il tarixli 86 saylı qərarı ilə dövlət qeydiyyatından keçmişdir. Haqqında Universitetin müasir tələblərə cavab verən maddi-texniki bazası, o cümlədən bütün ixtisaslar üzrə müasir avadanlıqlarla təmin edilmiş laboratoriya və fənn kabinetləri (kimya, fizika, avtomobil, biokimya və immunologiya, morfologiya, kriminalistika və s.), yeni modelli kompüterlərlə təchiz olunmuş kompüter zalları, müasir tipli linqafon otaqları, zəngin kitabxanası, oxu zalı, ixtisaslaşdırılmış auditoriyaları, konfrans və mədəni-kütləvi tədbirlər mərkəzi, nəşriyyatı, tibb məntəqəsi, yeməkxanası və s. vardır. Maddi-texniki bazası Universitetin ümumi sahəsi 1 hektar ərazini əhatə edir. 16000 m² ərazidə müasir tələblərə cavab verən maddi-texniki bazalı, tədris prosesinin bütün zəruri tələblərini ödəyən müasir tipli 7 mərtəbəli binaya malikdir. Oksigen Klinik Xəstəxanası 6000 (altı min) m² sahəyə malikdir, Tibb muzeyi, Hüquq Klinikası, Kriminalistika laboratoriyası, Elektron imtahan otaqları, Kompüterlərin təmiri mərkəzi, Elektron kitabxana, Oxu zalı, Açıq idman meydançası, Qapalı idman zalı, Böyük akt zalı, Kiçik akt zalı, Xarici tələbələr üçün yataqxana, Açıq havada yeməkxana, Qapalı yeməkxana, Mikrobiologiya, immunologiya və virusologiya laboratoriyası, Histologiya və sitologiya laboratoriyası, Zoologiya kabineti, Fiziologiya kabineti, Anatomiya otağı, Fizika və biofizika laboratoriyası, AzRENA ictimai internet mərkəzi, Texnopark, Sürücülük məktəbi fəaliyyət göstərir. Beynəlxalq statusları Beynəlxalq Universitetlər Assosiasiyasının üzvüdür. Almaniyanın H+ akkreditasiyasına malikdir. Türkiyə Cumhuriyyəti YÖK tərəfindən tanınmışdır. Bu tanıtıma görə universitetin bakalavr, magistr və doktorantura pilləsini bitirən bütün məzunların diplomu eyni zamanda digər ölkələrlə yanaşı Türkiyə Cümhuriyyətində də tanınır. Azərbaycan Təhsil Nazirliyində ilk özəl universitet olaraq Dövlət Akkreditasiyadan keçmişdir. Amerika Birləşmiş Ştatlarının Tibb Təhsil Təşkilatı FAİMER (Foundation for Advancement of İnternational Medical Education and Research) tərəfindən tanınmışdır. Avropa Birliyinin TEMPUS və ERASMUS proqramlarının iştirakçısıdır. EURAS — Avrasiya Universitetləri Birliyinin üzvüdür. Qafqaz Universitetlər Birliyinin üzvüdür. Müasir təhsil texnologiyalarının tətbiqindəki nailiyyətlərə görə Fransa iqtisadiyyatına yardım Assosiasiyasının qızıl medalına layiq görülmüşdür. Beynəlxalq əlaqələri Universitet MDB, Avropa və Amerikanın bir sıra qabaqcıl universitetləri ilə sıx əlaqələr yaratmışdır. İtalyanın Torino Universiteti, Almaniyanın Zigen Universitetinin Ölçmə Texnikası İnstitutu ilə imzalanmış müqavilələrə birgə elmi axtarışların aparılması daxildir. Belə elmi axtarışların nəticəsi olaraq Zigen Universiteti ilə əməkdaşlıq əsasında Odlar Yurdu Universitetinin sponsorluğu və təşkilatçılığı ilə Almaniyanın Bisbaden şəhərində "Qeyri-səlis çoxluqların və Soft-Komputinqin tətbiqləri" adlı beynəlxalq konfrans keçirilmişdir. Konfransda Odlar Yurdu Universitetinin bir qrup alimi müxtəlif mə"ruzələrlə çıxış etmişdir. ABŞ-nin Corciya Dövlət Universiteti ilə qurulan əlaqələr isə daha geniş spektrə malikdir: tələbə mübadiləsi, müəllimlərin treninqi və elmi axtarışlar. Bu Universitetlə bağlanmış müqaviləyə əsasən hər il OYU-nun 5 ən yaxşı tələbəsi təhsillərini Amerika tərəfinin hesabına həmin universitetdə davam etdirə bilərlər. Eyni zamanda Amsterdam Universiteti, London Qildholl Universiteti, Sankt-Peterburq Universiteti, Özbəkistan Bank-Maliyyə Akademiyası, London Menecment Kolleci, London İncəsənət Kolleci və Quzey Kıprız Türk Cümhuriyyətinin, demək olar ki, bütün universitetləri ilə müxtəlif istiqamətlər üzrə əməkdaşlıq müqavilələri bağlanmışdır. İngilis dili və kompüter texnikasının daha dərindən öyrənilməsi ilə bağlı tələbələrin İngiltərənin Qolders Qrin, Masvell Hill, Oksford İnternasional və Viktoriya Kolleclərində qısamüddətli kurslarda iştirakını tə’min edən müqavilələr də imzalanmışdır. Universitet Bakıda yerləşən bütün beynəlxalq təşkilatlarla (Açıq Cəmiyyət İnstitutu-Soros fondu, İREX, ACTR/ACCELS, USİA və s.), xarici dövlətlərin səfirlikləri və nümayəndəlikləri ilə sıx əlaqələr yaratmışdır. Təhsil Nazirliyi, Səhiyyə Nazirliyi, Maliyyə Nazirliyi, Dövlət Vergi Müfəttişliyi, Dövlət Gömrük Komitəsi, Azəravtonəqliyyat Dövlət Konserni, dövlət və özəl banklar, ayrı-ayrı şirkətlər, konsernlər, xarici və daxili firmalar və s. ilə bağlanmış müqavilələrə əsasən mə’zunlar öz ixtisaslarına uyğun olaraq işlə tə’min olunurlar. Universitetdə təhsil ödənişlidir. Qəbul zamanı yüksək bal toplamış abituriyentlərə təhsil haqqının ödənilməsində güzəştlər edilir. Universitetdə iste’dadlı tələbələrə xüsusi diqqət yetirilir. Tədris ilini ə’la qiymətlərlə başa vuran tələbələr növbəti tədris ilinin təhsil haqqının yarısından azad edilirlər. Universiteti fərqlənmə diplomu ilə bitirənlərin isə ödədikləri təhsil haqları təhsildə qazandıqları müvəffəqiyyətlərinə görə mükafat kimi özlərinə qaytarılır. İxtisaslar Bakalavr I qrup İnformasiya texnologiyaları (AZ/RU/EN) Kompüter mühəndisliyi (AZ/RU/EN) İnformasiya təhlükəsizliyi (AZ) II qrup Biznesin idarə edilməsi (AZ/RU/EN) Dövlət və bələdiyyə idarəetməsi (AZ) İqtisadiyyat (AZ/EN) Maliyyə (AZ/RU) Marketing (AZ/RU/EN) Menecment (AZ) Mühasibat (AZ/RU) Turizm işinin təşkili (AZ/RU) III qrup Filologiya (Azərbaycan dili və ədəbiyyatı) (AZ) Filologiya (ingilis dili və ədəbiyyatı) (AZ) Xarici dil müəllimliyi (ingilis dili üzrə) (AZ/RU) Tərcümə (ingilis dili üzrə) (AZ/RU) Sosial iş (AZ/RU) Məktəbəqədər təhsil (AZ/RU) Beynəlxalq münasibətlər (AZ/RU) Təhsildə sosial-psixoloji xidmət (AZ/RU) IV qrup Psixologiya (AZ/RU) Biologiya (AZ/RU) Ekologiya (AZ/RU) V qrup Dizayn (interyer; qrafik; modelyer) (AZ/RU) Magistratura və MBA MBA (Master of Business Administration) proqramı üzrə ixtisaslar Biznesin təşkili və idarə edilməsi (maliyyə nəzarəti və audit) Biznesin təşkili və idarə edilməsi (bank işi) Biznesin təşkili və idarə edilməsi (beynəlxalq biznes) Biznesin təşkili və idarə edilməsi (beynəlxalq maliyyə və valyuta-kredit münasibətləri) Biznesin təşkili və idarə edilməsi (idarəetmədə informasiya sistemləri) Biznesin təşkili və idarə edilməsi (turizm və otelçilik) Biznesin təşkili və idarə edilməsi (marketinq) Biznesin təşkili və idarə edilməsi (təhsil, turizm, səhiyyə, ümumi menecment) Doktorantura Doktorantura ixtisasları Mikrobiologiya Sistemli analiz, idarəetmə və informasiyanın işlənməsi (sahələr üzrə) İnformasiya sistemləri və prosesləri, informatikanın hüquqi aspektləri Ümumi iqtisadiyyat Dünya iqtisadiyyatı Sahə iqtisadiyyatı Ümumi pedaqogika, pedaqogikanın və təhsilin tarixi Ümumi psixologiya Pedaqoji psixologiya Dil nəzəriyyəsi Tərkibi Departamentlər və Fakültələr Birləşmiş fakültələr departamenti Sosial iş və Psixologiya fakültəsi Təbiət, texniki və dizayn fakültəsi Pedaqoji, humanitar və dillər fakültəsi Biznes idarəçiliyi və iqtisadiyyat fakültəsi Beynəlxalq münasibətlər fakültəsi Beynəlxalq əlaqələr və xarici tələbələrlə iş departamenti Xarici tələbələrin hazırlıq fakültəsi (Foundation) Beynəlxalq tələbə və müəllim mübadiləsi üzrə koordinator İkili diplom proqramları üzrə koordinator Hüquq və İnsan Resursları departamenti Kafedralar Riyaziyyat və informatika kafedrası Ümumi texniki fənlər kafedrası İqtisadiyyat və iqtisadi münasibətlər kafedrası Filologiya və sosial fənlər kafedrası Dillər kafedrası Biologiya, psixologiya və pedoqoji fənlər kafedrası Hüquq kafedrası Mərkəzlər Fakültələr üzrə tyutor mərkəzi Abituriyent-Hazırlıq mərkəzi (fakultəsi) Keyfiyyətin təminatı mərkəzi Tədqiqat və inkişaf mərkəzi Qrantlar və layihələrlə iş mərkəzi Kompüter mərkəzləri Dizayn mərkəzi Tərcümə mərkəzi Tədris metodiki mərkəz Alman dili mərkəzi Xaricdə təhsil və beynəlxalq servislər mərkəzi İntellekt mərkəzi İdman Mərkəzi Sürücülük kursları Tibb Məntəqəsi Hüquq Klinikası Məzunlarla iş mərkəzi Psixoloji mərkəz Şöbələr Doktorantura şöbəsi Maqistratura və MBA şöbəsi Qiyabi şöbə Mülki müdafiə şöbəsi Hərbi işlər şöbəsi Ümumi şöbə Təsərrüfat işləri şöbəsi Təmir, tikinti şöbəsi Təhlükəsizlik şöbəsi Mühasibatlıq şöbəsi Nəşriyyat şöbəsi İnstitutlar Texnopark və İnformasiya texnologiyaları institutu əlaqələr və Diplomatiya institutu Yaradıcılıq, Mədəni layihələr və tədbirlərin təşkili institutu Sahibkarlıq və Biznes strukturları institutu Sertifikatlaşdırılmış təlimlər və Karyera institutu PR, Kommunikasiya və Marketinq institutu Əlavə təhsil və Kurikulum institutu Dil, Folklor və Dialektologiya institutu Elmi-Pedaqoji və istehsalat təcrübə institutu Distant Təhsil İnstitutu Bank, Maliyyə və Audit təcrübə institutu Laboratoriyalar Bioloji və Fizioloji laboratoriya Kimya laboratoriyası Fizika və Elektrotexnika laboratoriyası Muzeylər Zərifə Əliyeva adına Tibb muzeyi — Z. Əliyeva adına tibb müzeyində müxtəlif tibbə dair eksponatlar təqdim edilib. Tələbələrə burada Anatomiya fənni əyani vasitələrin köməyi ilə keçirilir. Təşkilatlar Həmkarlar Təşkilatı Tələbə-Gənclər Təşkilatı Xarici tələbələrin birliyi Tələbə Elmi Cəmiyyəti Kitabxanalar Odlar Yurdu Universitetinin kitabxanası — Azərbaycanın ən zəngin elmi kitabxanalarından olan Odlar Yurdu Universitetinin kitabxanasının əsası 1995-ci ildə qoyulmuşdur. Kitabxana 300 nəfərlik oxu zalından və geniş fonddan ibarətdir. Bu kitabxana öz fondunu daim genişləndirdiyindən Universitetin bütün tədris bölmələri müvafiq ədəbiyyatlarla təchiz edilir və oxucularını istənilən elm sahəsində kitablarla təmin edir. Fonda daxildir: 1. Dərsliklər 2. İctimai-siyasi ədəbiyyat 3. Elmi ədəbiyyat 4. Bədii ədəbiyyat 5. Xarici ədəbiyyat 6. Dövri-mətbuat nəşrləri Elektron kitabxanası Odlar Yurdu Universitetinin elektron kitabxanası Arxivləşdirilib 2020-10-20 at the Wayback Machine Elmi-Pedaqoji nəşrləri Odlar Yurdu Universitetinin elmi və pedaqoji xəbərlər jurnalı Xarici keçidlər Odlar Yurdu Universiteti Arxivləşdirilib 2007-11-20 at the Wayback Machine İstinadlar